DCON
หลังจากที่เคยแนะนำหุ้น DCON ไปเมื่อเดือน ต.ค.และราคาหุ้นได้ปรับขึ้นแล้ว ซึ่งในช่วงนี้แกว่งค่อนข้างแคบอยู่ระหว่าง 7.20&#8211;8.15 บาท ล่าสุดนักวิเคราะห์ของเราได้พบผู้บริหารและมีข้อมูลใหม่เพิ่มที่เป็นมุมมองเชิงบวกมากขึ้นกว่าเดิม จึงมีการปรับประมาณการกำไรและราคาที่เหมาะสมตามปัจจัยพื้นฐานขึ้นเป็น 10.60 บาท รวมทั้งคาดการณ์เงินปันผลอีก 0.40 บาทต่อหุ้น สำหรับกำไรงวดปี 2555 เราจึงยังคงแนะนำซื้อเช่นเดิม
25 ธ.ค. 2555

หลังจากที่เคยแนะนำหุ้น DCON ไปเมื่อเดือน ต.ค.และราคาหุ้นได้ปรับขึ้นแล้ว ซึ่งในช่วงนี้แกว่งค่อนข้างแคบอยู่ระหว่าง 7.20–8.15 บาท ล่าสุดนักวิเคราะห์ของเราได้พบผู้บริหารและมีข้อมูลใหม่เพิ่มที่เป็นมุมมองเชิงบวกมากขึ้นกว่าเดิม จึงมีการปรับประมาณการกำไรและราคาที่เหมาะสมตามปัจจัยพื้นฐานขึ้นเป็น 10.60 บาท รวมทั้งคาดการณ์เงินปันผลอีก 0.40 บาทต่อหุ้น สำหรับกำไรงวดปี 2555 เราจึงยังคงแนะนำซื้อเช่นเดิม 
แนวโน้มกำไร 4Q12 มีลุ้นทำ New High
นักวิเคราะห์เราคาดกำไรสุทธิ 4Q12 ยังคงโดดเด่นราว 3540 ล้านบาท ทำให้มีโอกาสทำจุดสูงสุดใหม่ต่อจาก 3Q12 ที่มีกำไรสุทธิ 38 ล้านบาท โดยยอดขายสินค้าวัสดุก่อสร้างเฉลี่ยรายเดือนในช่วงเดือน ต.ค.พ.ย. 2555 คาดว่าจะสูงกว่ายอดขายเฉลี่ยรายเดือนของช่วง 9 เดือนแรกกว่า 30% และคาดว่าจะมีรายได้เสริมจากการโอนโครงการบ้านเดี่ยว “Dzio ราชพฤกษ์” เข้ามาอีกราว 6 หลัง จากช่วง 9 เดือนแรกที่มีการโอนแล้ว 5 หลัง ส่งผลให้คาดว่ารายได้ใน 4Q12 มีโอกาสทำจุดสูงสุดใหม่ ส่วนอัตรากำไรขั้นต้นคาดว่าจะยังสูงราว 35% ซึ่งทำให้เราต้องปรับเพิ่มประมาณกำไรสุทธิในปี 2555 ขึ้นจากเดิมอีกราว 9% เป็น 140 ล้านบาท เพิ่มขึ้นจากปีก่อนถึง 69% 
โอกาสการเติบโตในระยะยาวยังมีอีกมากจากแผนการลงทุน
1.บริษัทจะขยายกำลังการผลิตแผ่นพื้นคอนกรีตเพิ่มอีก 20% โดยจะเปิดโรงงานใหม่ 2 แห่ง ที่ภาคอีสานและตะวันออก จากปัจจุบันที่มีโรงงานในภาคเหนือ กลาง และใต้ คาดว่าจะเริ่มเปิดขายเชิงพาณิชย์ทั้งสองโรงงานได้ราวกลางปี 2556 โดย DCON มองว่าตลาดต่างจังหวัดจะมีการขยายตัวอีกมาก โดยเฉพาะภาคตะวันออก ส่วนภาคอีสาน มีหลายจังหวัดที่ความเป็นเมืองมีการเติบโตสูง รวมถึงสามารถขายสินค้าไปยังประเทศลาวได้อีกด้วย คาดว่าจะสร้างรายได้ปี 2556 ราว 50 ล้านบาท และปี 2557 เต็มปีอีกราว 180 ล้านบาท
2.โครงการคอนโดมิเนียมที่ถนนงามวงศ์วาน 2 จำนวน 799 ยูนิต ราคาขายเฉลี่ยยูนิตละ 1 ล้านกว่าบาท คาดว่าจะเริ่ม Presale ราว 2Q13 เริ่มก่อสร้าง 3Q13 ใช้เวลาก่อสร้างราว 14 เดือน และคาดว่าจะเริ่มโอนได้ราวปลายปี 2557 หรืออย่างช้าต้นปี 2557 ซึ่งหากโครงการมียอด Presale สูง จะทำให้ในไตรมาสที่เริ่มโอนโครงการจะมีกำไรสูงเป็นพิเศษ
แนวโน้มสดใสทั้งระยะสั้นและยาว ราคาเป้าหมาย 10.60 บาท
จากแผนขยายกำลังการผลิตดังกล่าว เราจึงประเมินกำไรสุทธิปี 2556 ว่าจะเติบโตอีก 20% เป็น 168 ล้านบาท เรายังคงแนะนำซื้อ โดยประเมินราคาเป้าหมายสิ้นปี 2556 เป็น 10.60 บาท (ปรับขึ้นจากเดิม 9.80 บาท ที่เคยแนะนำไปเมื่อเดือน ต.ค.ที่ผ่านมา) โดยอิง PE 13 เท่า ทั้งนี้ DCON ยังมีปัจจัยบวกทั้งในระยะสั้นคือกำไร 4Q12 ที่ยังมีโอกาสทำ New High และคาดว่าจะจ่ายเงินปันผลสำหรับกำไรปี 2555 ที่ 0.40 บาท (จ่ายปีละ 1 ครั้ง ขึ้นเครื่องหมาย XD ประมาณกลางเดือน มี.ค. และจ่ายเงินประมาณต้นเดือน พ.ค.) คิดเป็นอัตราผลตอบแทนราว 5% ส่วนระยะยาวจะได้ผลบวกจากกำไรปี 2556 ที่คาดว่าจะทำจุดสูงสุดใหม่ต่อเนื่อง และแผนการลงทุนใหม่ๆ คาดว่าจะส่งผลบวกต่อเนื่องในปี 25572558 โดยเฉพาะในช่วงที่เริ่มรับรู้รายได้จากงานคอนโดมิเนียม